गुरुद्वारा श्री बोहड़ी साहिब में श्री अखंड साहिब के पाठ शुरू करवाए
रविवार को गुरुद्वारा साहिब से निकाला जाएगा नगर कीर्तन
भास्करन्यूज| अमृतसर
कोटखालसा स्थित गुरुद्वारा श्री बोहड़ी साहिब में लगने वाले सालाना 78वां होला मोहल्ला मेले को लेकर शनिवार को 50 लड़ीवार श्री अखंड साहिब के पाठ रखे गए जिनका भोग सोमवार को डाला जाएगा।
शनिवार को गुरुद्वारा साहिब के मुख्य ग्रंथी ने अरदास की। गुरुद्वारा श्री बोहड़ी साहिब की लोकल प्रबंधक कमेटी के प्रधान सविंदर सिंह शिंदा की अध्यक्षता में शुरू किए मेले के दौरान हरभजन सिंह, कुलवंत सिंह सरकारिया, परमिंदर सिंह संधू, दविंदर सिंह संधू, जत्थेदार मेजर सिंह सरकारिया, सुरजन सिंह, मनजीत सिंह, दिलबाग सिंह, नरिंदर सिंह, मुख्तार सिंह, सुखबीर सिंह, सुरजीत सिंह संधू, अवतार सिंह संधू आदि सदस्य शामिल हुए। मेले की जानकारी देते प्रधान सविंदर सिंह ने श्री अखंड साहिब पाठ की लड़ी के तहत होली तक करीब 250 पाठ रखे जाएंगे। जबकि रविवार को गुरुद्वारा साहिब से विशाल नगर कीर्तन निकाला जाएगा जिसमें सुंदर फूलों से सजी पालकी साहिब पर श्री गुरु ग्रंथ साहिब जी को सुशोभित किया जाएगा। पांच प्यारों और श्री गुरु ग्रंथ साहिब जी की छत्रछाया में सुबह 10 बजे निकाले जाने वाले नगर कीर्तन के आगे-आगे बैंड बाजों वाले भक्तिमय धुनें बजाएंगे।
नगर कीर्तन के आगे गतका पार्टी वाले गतका के जौहर दिखाएंगे। गुरुद्वारा साहिब से शुरू होकर नगर कीर्तन गुरु की वडाली, दमदमा साहिब, गुरुद्वारा श्री छेहर्टा साहिब, प्रताप बाजार छेहर्टा, छेहर्टा चौक से जीटी रोड होते हुए खंडवाला, गुरु नानक देव यूनिवर्सिटी, मोहनी पार्क, कोट खालसा, गुरु नानकपुरा, अाबादी प्रेम नगर से होते हुए देर शाम गुरुद्वारा साहिब में वापस पहुंचेगी। लोगों की ओर से सारे रास्ते नगर कीर्तन का स्वागत फूलों की वर्षा करके किया जाएगा। संगत के लिए लंगर भी लगाया जाएगा।
गुरुद्वारा श्री बोहड़ी साहिब प्रबंधक कमेटी के सदस्यों ने शनिवार को मीटिंग की।
bho_Deva hin_Deva bho_Deva hin_Deva hin_Deva hin_Deva hin_Deva